2023 yilning yanvar-sentabr oylarida O‘zbekiston tashqi savdo aylanmasi 44,7 mlrd AQSh dollaridan oshgan. Foto: Kun.uz Statistika agentligi ma’lumotlariga ko‘ra, tashqi savdo aylanmasi hajmi o‘tgan yilning mos davriga nisbatan solishtirilganda 22,1 foizga oshgan. Bunda, eksport – 17,7 mlrd, import – 27,0 mlrd dollarga teng bo‘ldi. Tashqi savdo aylanmasining nisbatan salmoqli hissasi Xitoy (21,1 foiz), Rossiya (15,7 foiz), Qozog‘iston (7,2 foiz), Turkiya (5,3 foiz) va Koreya Respublikasida (3,8 foiz) qayd etilgan. O‘zbekiston 2023 yilning yanvar-sentabr oylarida jahonning 193 ta mamlakati bilan savdo aloqalarini amalga oshirgan.